CELEX: 32018R2056
Language: hr
Date: 2018-12-06 00:00:00
Title: Uredba Vijeća (EU) 2018/2056 od 6. prosinca 2018. o izmjeni Uredbe (EU) br. 216/2013 o elektroničkom izdanju Službenog lista Europske unije

27.12.2018   
               
               
                  HR
               
               
                  Službeni list Europske unije
               
               
                  L 329/1
               
            
         UREDBA VIJEĆA (EU) 2018/2056
         od 6. prosinca 2018.
         o izmjeni Uredbe (EU) br. 216/2013 o elektroničkom izdanju Službenog lista Europske unije
         
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 352.,
         uzimajući u obzir prijedlog Europske komisije,
         nakon prosljeđivanja nacrta zakonodavnog akta nacionalnim parlamentima,
         uzimajući u obzir suglasnost Europskog parlamenta,
         u skladu s posebnim zakonodavnim postupkom,
         budući da:
         
                     (1)
                  
                  
                     Uredbom Vijeća (EU) br. 216/2013 (1) predviđa se da elektroničko izdanje Službenog lista treba nositi napredni elektronički potpis koji se temelji na kvalificiranom certifikatu te koji je izrađen s pomoću sredstva za izradu sigurnih potpisa u skladu s Direktivom 1999/93/EZ Europskog parlamenta i Vijeća (2).
                  
               
                     (2)
                  
                  
                     Uredbom (EU) br. 910/2014 Europskog parlamenta i Vijeća (3) utvrđuje se pravni okvir za elektroničke potpise, elektroničke pečate, elektronički vremenski žig, elektroničke dokumente, usluge elektroničke preporučene dostave i usluge certifikata za autentikaciju mrežnih stranica.
                  
               
                     (3)
                  
                  
                     Autentikacija elektroničkim pečatom osigurava usporedivu razinu sigurnosti kao i autentikacija elektroničkim potpisom. Upotrebom elektroničkog pečata za autentikaciju Službenog lista ubrzao bi se postupak objavljivanja Službenog lista na internetskoj stranici EUR-Lex.
                  
               
                     (4)
                  
                  
                     Uredbu (EU) br. 216/2013 trebalo bi stoga izmijeniti,
                  
               DONIJELO JE OVU UREDBU:
         
            Članak 1.
            U članku 2. Uredbe (EU) br. 216/2013 stavak 1. zamjenjuje se sljedećim:
            
               
                  „1.   Elektroničko izdanje Službenog lista nosi kvalificirani elektronički potpis definiran u skladu s Uredbom 910/2014 Europskog parlamenta i Vijeća (*1) ili kvalificirani elektronički pečat definiran u skladu s Uredbom 910/2014. Kvalificirani certifikati za elektronički potpis ili za elektronički pečat i produljenja njihove valjanosti objavljuju se na internetskoj stranici EUR-Lex kako bi se javnosti omogućila provjera kvalificiranog elektroničkog potpisa ili kvalificiranog elektroničkog pečata te vjerodostojnosti elektroničkog izdanja Službenog lista.
               
            
         
         
            Članak 2.
            Ova uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 6. prosinca 2018.
            
               
                  Za Vijeće
               
               
                  Predsjednik
               
               H. KICKL
            
         
         
            (1)  Uredba Vijeća (EU) br. 216/2013 od 7. ožujka 2013. o elektroničkom izdanju Službenog lista Europske unije (SL L 69, 13.3.2013., str. 1.)
         
            (2)  Direktiva 1999/93/EZ Europskog parlamenta i Vijeća od 13. prosinca 1999. o okviru Zajednice za elektroničke potpise (SL L 13, 19.1.2000., str. 12.).
         
            (3)  Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (SL L 257, 28.8.2014., str. 73.)